**ТЕХНИЧКА СПЕЦИФИКАЦИЈА – ПАРТИЈА 1**

Набавка услуге изнајмљивања аутомобила са возачем за потребе Развојне агенције Србије

**1. Врста услуга**

Предмет јавне набавке број 0009/2024 су услуге:набавка услуге изнајмљивања возила са возачем (лимо сервис). Предмет Партије 1 је набавка услуге изнајмљивања аутомобила - путничког возила високе класе са возачем за потребе Развојне агенције Србије.

**2. Техничка спецификација**

2.1. Врста возила која је предмет Партије 1:

* Путничко возило високе класе старости до 5 година са возачем, конфигурације од 4+1 до 6+1 седишта, са пртљажним простором довољним за предвиђени број путника;
* Године старости путничког возила високе класе утврђују се рачунајући од датума прве регистрације закључно са даном отварања понуда;
* Под путничким возилом високе класе Наручилац подразумева путничко возило које има вредност већу од 25.000,00 евра каталошке вредности у динарској противвредности по средњем курсу Народне банке Србије на дан отварања понуда.

2.2. Услуга превоза обухвата превоз путника у земљи и то:

* Изнајмљивање возила са возачем по сату,
* Услуга чекања по сату.

2.3. Возила којима се врши превоз морају имати следеће техничке карактеристике:

* Да поседују електронски програм стабилности ЕСП (AdvanceTrack, StabiliTrak) и кочиони АБС систем,
* Да располажу исправним клима уређајима,
* Да сва седишта имају сигурносне појасеве,
* Поседовање исправне аудио опреме,
* Поседовање hot spot wirelles интернета.

Изабрани понуђач је дужан да услугу изнајмљивања возила са возачем пружа водећи рачуна о прописима који се односе на безбедност саобраћаја на путевима.

Наручилац ће имати потребу за изнајмљивањем возила са возачем на територији Републике Србије. У случају да се код Наручиоца појави потреба за услугом изнајмљивања возила са возачем ван територије Републике Србије, иста ће се вршити по ценама из важећег ценовника изабраног понуђача, на који сагласност даје Наручилац, а која ће обухватати и све евентуалне додатне трошкове превоза у иностранству.

Под услугом изнајмљивања возила са возачем подразумева се вршење превоза по захтеву Наручиоца на жељену дестинацију, чекање и повратак на полазну дестинацију или неку другу дестинацију по захтеву Наручиоца.

Под услугом чекања по сату подразумевају се сати чекања у оквиру времена ангажовања једног возача. У случају вишедневног ангажовања возила са возачем, у цену услуге чекања по сату се не урачунавају сати чекања ван времена ангажовања једног возача, када је уговорено да Наручилац сноси трошкове ноћења и исхране тог возача.

У случају да се Наручилац не враћа на полазну дестинацију, односно повратак реализује на другачији начин, изабрани понуђач фактурише пуни износ по уговореној услузи превоза.

Возила којима се врши превоз морају бити исправна, уредна и чиста.

У зависности од удаљености дестинације и планираног времена проведеног на путу, изабрани понуђач је дужан да обезбеди потребан број возача.

У зависности од потреба Наручиоца, изабрани понуђач је дужан да обезбеди потребан број возила истовремено.

Tрошкови горива и паркинга су саставни део понуде.

Трошкове путарина сносиће Наручилац.

Ноћење и исхрану возача дужан је да обезбеди изабрани понуђач, а трошкове истих сносиће Наручилац. Избор места ноћења (као и ноћења са обезбеђеном исхраном) Пружалац услуге мора доставити на сагласност Наручиоцу најкасније 24 сата пре времена почетка ноћења.

Изабрани понуђач ће трошкове ноћења и исхране возача, као и трошкове путарина фактурисати у оквиру цене након извршене услуге.

Изабрани понуђач је сагласан да не фактурише вожњу која је отказана у случају више силе или непредвеђених околности.

**3. Квалитет услуга**

Услуге које су предмет јавне набавке морају у погледу квалитета задовољавати важеће стандарде и испуњавати услове и захтеве из спецификације који су прописани конкурсном документацијом.

**4. Рок извршења услуге**

Услуга ће се вршити сукцесивно, у складу са потребама Наручиоца, у периоду од годину дана од дана почетка примене уговора, у времену од 00.00 до 24.00 часова, 365 дана у години.

**5. Начин спровођења контроле и обезбеђивања гаранције квалитета**, **као и поступање по приговору**

Контрола извршених услуга се врши од стране запослених код Наручиоца, корисника конкретне услуге.

У случају утврђених недостатака у квалитету и обиму извршене услуге, Пружалац услуге је дужан да од момента усмене или писмене пријаве рекламације, отклони евентуалне недостатке одмах, или у најкраћем могућем року.

У случају утврђених недостатака у квалитету возила Пружалац услуге се обавезује да у периоду након уложене рекламације Наручиоца, услуге које су предмет овог уговора неће пружати возилом које садржи такве недостатке.

**6. Време успостављања услуге**

Оквиран датум почетка успостављања услуге је 13. јул 2024. године.

**7. Време стављања возила на располагање**

Изнајмљивање возила са возачем вршиће се на основу писаног захтева Наручиоца, који се подноси изабраном понуђачу најкасније 24 сата пре отпочињања превоза путника, а у случају указане изненадне потребе Наручилац задржава право да захтева превоз и у краћем року.

**8. Додатна документација – докази потребни за проверу критеријума квалитета**

У складу са прописаним критеријумима за доделу уговора, а којима је као елемент критеријума квалитета одређена просечна старост возила, понуђачи су у обавези да у оквиру своје понуде доставе очитане важеће саобраћајне дозволе за 3 (три) аутомобила - путничка возила високе класе које наводе у Обрасцу струкутре понуђене цене, у табели под тачком 2. Просечна старост аутомобила - путничког возила високе класе.